Комбинаторика геометриясы
Комбинаторика геометриясы – математиканын фигуралар системаларынын комбинатордук мүнөздөгү экстремалдык касиеттерин изилдөөчү бөлүмү. Бул маселе томпок көптүктөрдүн оптималдуу иретте жайгаштырылышы менен тыгыз байланышкан. Мисалы, 13 шар жөнүндөгү маселе: евклид мейкиндигиндеги шарга барабар бардык шарлардын максималдуу саны канча? Бул суроого 1611-ж. И. Кеплер 12 деп жооп берген. Бирок так чыгарылышын голландиялык математик Б. Л. Ван-дер-Варден 20-кылымдын ортосунда далилдеген. Комбинаторка геометриясында математиканын ар кандай тармактарындагы (топология, функциялык анализ, графтар теориясы ж. б.) ыкмалар колдонулат. Комбинаторка геометриясы дискреттик геометрияга жана томпок көптүктөр теориясына жакын. 
Математика

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9